У Вікіпедыі ёсць артыкулы пра іншых асоб з прозвішчам Герашчанка.

**Вячаслаў Герашчанка** (нар. 25 ліпеня 1972, Магілёў) — беларускі футбаліст (паўабаронца) і трэнер. У цяперашні час працуе галоўным трэнерам магілёўскага «Дняпра».

Кар’ера футбаліста
------------------

Пачынаў кар’еру ў магілёўскім «Дняпры», выступаў за іншыя беларускія клубы. З 1995 года гуляў у Расіі. Другую палову сезона 2000 правёў у складзе мазырскай «Славіі», з якой стаў чэмпіёнам Беларусі. Пасля гуляў за «Уралан» і «Нафтан». Скончыў кар’еру ў Другой лізе ў складзе магілёўскага «Савіта».

У 1997—2004 гадах гуляў за нацыянальную зборную Беларусі.

Кар’ера трэнера
---------------

У 2006 годзе пачаў трэнерскую кар’еру ў «Савіце». Пасля спынення існавання «Савіта» перайшоў у 2009 годзе на працу ў БАТЭ, дзе быў трэнерам дубля.

У верасні 2011 года прызначаны галоўным трэнерам магілёўскага «Дняпра», які на той момант займаў апошні радок табліцы.
Герашчанка не змог выправіць сітуацыю, нават нягледзячы на тры перамогі ў трох апошніх турах, і «Дняпро» апусціўся ў Першую лігу. У наступным сезоне пасля дрэннага пачатку ў Першай лізе «Дняпро» пачаў атрымліваць перамогу за перамогай, і за два туры да фінішу гарантаваў вяртанне ў элітны дывізіён. У сезоне 2013 «Дняпро» паказваў нестабільную гульню. У выніку ў кастрычніку 2013 года Герашчанка пакінуў пасаду галоўнага трэнера магілёўскай каманды.

У 2015 годзе ўвайшоў у трэнерскі штаб «Оршы». У пачатку 2016 года стала вядома, што Герашчанка папоўніць склад новага трэнерскага штаба бабруйскай «Белшыны» ў якасці галоўнага трэнера дубля. У красавіку таго ж года, пасля зыходу з каманды Уладзіміра Яжурава, быў прызначаны выканаўцам абавязкаў галоўнага трэнера, заставаўся на гэтай пасадзе да ліпеня.

У жніўні 2016 года быў прызначаны галоўным трэнерам «Ліды», якую прывёў да шостага месца ў Першай лізе 2016. У снежні 2016 года ўзначаліў «Гомель». Па выніках сезона 2017 каманда заняла 10-е месца ў Вышэйшай лізе з 16. У снежні 2017 года на год падоўжыў кантракт з гомельскім клубам. Аднак пачатак новага сезона атрымаўся для «Гомеля» няўдалым (пасля васьмі тураў каманда не мела ніводнай перамогі і знаходзілася ў канцы табліцы), і ў маі 2018 года Герашчанка па пагадненні бакоў пакінуў гомельскі клуб.

У студзені 2019 года зноў узначаліў «Ліду». Каманда, якая істотна абнавіла склад у бок амаладжэння, пад кіраўніцтвам Герашчанкі выдала свой найлепшы старт у Першай лізе за доўгі час, пасля 13 тураў займала шостае месца. У ліпені 2019 года па пагадненні бакоў пакінуў «Ліду» і неўзабаве стаў галоўным трэнерам літоўскага клуба «Паланга». Аднак ужо ў верасні 2019 года пакінуў літоўскую каманду.

У канцы 2019 года была дасягнута дамоўленасць, што Герашчанка стане новым галоўным трэнерам «Смаргоні». У студзені 2020 года афіцыйна ўзначаліў смаргонскі клуб. У сезоне 2021 «Смаргонь» далучыўлася да Вышэйшай лігі, дзе знаходзілася ў зоне вылету. У верасні 2021 года Герашчанка быў адхілены ад пасады галоўнага трэнера і пераведзены на іншую працу ў клубе.

У студзені 2022 года ўзначаліў наваполацкі «Нафтан». Па выніках сезона 2022 вывеў каманду ў Вышэйшую лігу. У снежні 2022 года пакінуў наваполацкі клуб.

У студзені 2023 быў прызначаны галоўным трэнерам магілёўскага «Дняпра».

У студзені 2015 года атрымаў трэнерскую ліцэнзію катэгорыі PRO.

Дасягненні
----------

### Ігравыя

* Беларусь 01Чэмпіён Чэмпіён Беларусі: 2000
* Беларусь 02Сярэбраны прызёр Срэбраны прызёр чэмпіянату Беларусі: 1992

### Трэнерскія

* Беларусь Пераможца Першай лігі чэмпіянату Беларусі: (2) 2012, 2022

Зноскі
------

1. ↑  Vyacheslav Gerashchenko // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Vyacheslav Geraschenko // FBref.com<a href='https://wikidata.org/wiki/Track:Q56239490'></a>
3. ↑  Геращенко возглавит дубль «Белшины»
4. ↑  При слове Бобруйск… Дальше с Геращенко. В бобруйской «Белшине» снова время перемен
5. ↑  Вячеслав Геращенко возглавил «Лиду»
6. ↑  Вячеслав Геращенко возглавил «Гомель»
7. ↑  «Гомель» продлил контракт с Геращенко
8. ↑  Вячеслав Геращенко и «Гомель» прекратили сотрудничество
9. ↑  Вячеслав Геращенко стал новым главным тренером ФК «Лида»
10. ↑  «Лиду» покинули главный тренер и лучший бомбардир
11. ↑  Геращенко возглавил последнюю команду литовской «А-Лиги»
12. ↑  ВЯЧЕСЛАВ ГЕРАЩЕНКО ОФИЦИАЛЬНО НАЗНАЧЕН ГЛАВНЫМ ТРЕНЕРОМ ФК «СМОРГОНЬ» Архівавана 21 студзеня 2020.
13. ↑  Директор «Сморгони»: «Мы не прощаемся с Геращенко»
14. ↑  Геращенко назначен главным тренером «Нафтана»
15. ↑  "Нафтан" расстался с Геращенко (руск.). *football.by* (26 снежня 2022). Праверана 27 снежня 2022.
16. ↑  Геращенко назначен главным тренером "Днепра" (руск.). *football.by* (13 студзеня 2023). Праверана 13 студзеня 2023.
17. ↑  Ермакович, Гольмак, Солодовников, Пышник и еще 15 белорусских специалистов сдали экзамен на категорию PRO

|  |  |
| --- | --- |
| ⚙️   Тэматычныя сайты | eu-football.info (ігрок) · FBref.com · FootballDatabase.eu · FootballFacts.ru · National Football Teams.com · teams.by · Transfermarkt (ігрок) · Transfermarkt (трэнер) · Прэсбол |

| ⛭ Дняпро Магілёў |
| --- |
| 
* 1 Філіпенка (б)
* 5 Тарасенка
* 7 Клачкоў
* 8 Вігоўскі
* 9 Сцепаненка
* 10 Забелін
* 11 Цярэшчанка (к)
* 17 Маркаў
* 18 Хлусаў
* 20 Бардукоў
* 21 Вяршынін
* 22 Лукашоў
* 23 Дунаеў
* 29 Александровіч
* 30 Ігнатовіч (б)
* 33 Капаў
* 43 Мокін
* 54 Генералаў (б)
* 55 Красноў
* 70 Марцьянаў
* 88 Юркевіч
* 91 Арцюх
* 99 Цеслюкевіч
* Балтрушэвіч
* галоўны трэнер: Вячаслаў Герашчанка

 |